
Going plant-based: a növényi alapú élelmiszerekkel kapcsolatos vásárlási szándék vizsgálata

A növényi alapú élelmiszerek piaca folyamatos növekedést mutatott az elmúlt évek során, és előrejelzések szerint ez a tendencia a jövőben is megmarad, sőt erőteljesebbé válhat. Bár a szigorúan vegán és vegetáriánus étrendet követők száma a társadalomban viszonylag alacsony, mégis egyre több fogyasztó választja a növényi alapú étkezési trendet, egyre több vegán vagy vegetáriánus terméket építve be étrendjébe. Dolgozatom célja megvizsgálni a fogyasztók növényi alapú élelmiszerekkel szembeni magatartását és ennek okait. A tervezett magatartás elméletét felhasználva feltérképezem a növényi alapú termékekkel szembeni attitűdöt és a vásárlási szándékot befolyásoló tényezőket. Az elemzett szakirodalom és elméleti modell alapján megfogalmazott hipotéziseket kérdőíves kutatás segítségével vizsgálom a romániai fogyasztók körében. A kutatás eredményeiből levont következtetések hozzájárulnak a növényi alapú élelmiszerekkel kapcsolatos fogyasztói magatartás szakirodalmához, valamint ezekhez a termékekhez kapcsolódó marketingtevékenység hatékonyságának növeléséhez, a fogyasztók attitűdjének és magatartásának megismerése által.



